Document ID: 32014R0974

IZVEDBENA UREDBA KOMISIJE (EU) št. 974/2014
z dne 11. septembra 2014
o refraktometrični metodi merjenja suhega topnega ostanka v predelanem sadju in zelenjavi za namen njegove uvrstitve v kombinirano nomenklaturo
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
ob upoštevanju naslednjega:
(1)
Z Uredbo (EGS) št. 2658/87 je bila določena nomenklatura blaga (v nadaljnjem besedilu: kombinirana nomenklatura ali KN), ki je določena v Prilogi I k navedeni uredbi.
(2)
Uredba Komisije (EGS) št. 558/93 (2) je uvedla refraktometrično metodo, ki se uporablja za merjenje vsebnosti sladkorja v predelanem sadju in zelenjavi, za namene dodatne opombe 1 k poglavju 8 KN ter dodatnih opomb 2 in 6 k poglavju 20 KN.
(3)
Komisija je v svojem sporočilu 2009/C 30/04 (3) umaknila Uredbo (EGS) št. 558/93 iz aktivnega pravnega reda Skupnosti.
(4)
Čeprav je bila Uredba (EGS) št. 558/93 umaknjena iz veljavnega pravnega reda, pa refraktometrično metodo še vedno uporabljajo carinski laboratoriji v državah članicah kot pomembno in nenadomestljivo orodje za določanje vsebnosti različnih sladkorjev, izraženih kot saharoza, v izdelkih iz poglavij 8 in 20 KN.
(5)
Da bi se zagotovilo, da carinski organi za namene carinske razvrstitve uporabljajo enoten pristop, je treba uvesti metodo za merjenje vsebnosti suhega topnega ostanka v predelanem sadju in zelenjavi.
(6)
V ta namen je primerno uporabljati refraktometrično metodo, ki temelji na metodi, določeni v Uredbi (EGS) št. 558/93, in upoštevati izkušnje, pridobljene s tehnološkim napredkom v laboratorijskih tehnikah, ter zbrano strokovno znanje.
(7)
Ukrepi, predvideni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Metoda merjenja suhega topnega ostanka v predelanem sadju in zelenjavi, ki se uporablja za določanje vsebnosti sladkorja, izraženega kot saharoza, v proizvodih iz poglavij 8 in 20 kombinirane nomenklature za namene njihove uvrstitve v kombinirano nomenklaturo, je določena v Prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. septembra 2014

Labels: 3
17
16
20